Francisco Vicentín

**Francisco Vicentín** (født 15. mars 1895 i Avellaneda i provinsen Santa Fe i Argentina; død 15. april 1984 i Corrientes) var argentinsk katolsk erkebiskop av  Corrientes.
## Liv og virke
### Prest
Francisco Vicentín ble ordinert til prest den 21. desember 1918. 

Han var sogneprest i byen Vera frem til 1928, da han ble utnevnt til viserektor og til administrator for bispedømmets presteseminar og generalvikar for bispesetet. Han returnerte til sin meenighet i Vera i 1930, nå som biskoppelig vikar med myndighet over den nordlige delen av provinsen Santa Fe. Han ble igjen utnevnt til generalvikar for bispesetet i 1933, under biskop Nicolás Fasolinos periode.

### Biskop av Corrientes
Pave Pius XI utnevnte ham til biskop av Corrientes den 13. september 1934. Den 25. februar 1935 ordinerte Nicolás Fasolino, erkebiskop av Santa Fe, ham til biskop. Medkonsekrerende var Nicolás de Carlo, hjelpebiskop i Santa Fe, og Enrique José Mühn, biskop av Jujuy. Tronbestigelsen på bispestolen fant sted den 7. mars 1935. 
### Erkebiskop av Corrientes
Den 10. april 1961 opphøyde pave Johannes XXIII Corrientes til et erkebispedømme og utnevnte Vicentín til dets første erkebiskop. 

Erkebiskop Vicentín deltok som konsilfader i alle fire sesjoner i Det andre Vatikankonsil fra 1962 til 1965.

I løpet av de siste årene av sin embetsperiode kom han i konflikt med *[[Movimiento de Sacerdotes para el Tercer Mundo]]* (=Bevegelsen av prester for den tredje verden), og sanksjonerte flere medlemmer av bispedømmet sitt for å ikke adlyde hans ordre. Fader Raúl Marturet ba om en rettslig etterforskning av disse sanksjonene, og da den presiderende dommeren beordret biskopen til å møte og vitne, påberopte biskopen seg sin biskoppelige myndighet. Dommeren svarte med å beordre biskopens arrestasjon, et tiltak som imifdlertid aldri ble gjennomført. Biskopen straffet pater Marturet med ekskommunikasjon, en reaksjon som skulle bli bekreftet av Vatikanet. På grunn av disse handlingene ble han ansett som en «obispo de derecha» (*høyresidens biskop*).

Den 5. april 1972 godtok pave Paul VI hans aldersbetingede avskjedssøknad.

Han  levde resten av livet i byen Corrientes, og der døde han 89 år gammel, den 15. april 1984.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Kardinal Nicolás Fasolino (1887-1969) *1932
* Erkebiskop *Francisco Vicentín* (1895-1984) *1935

## Referanser